В Административен съд – Благоевград е постъпила жалба от Н. А. С. от гр. С., ул. „...” № ... против Заповед № УТИП-225/09.12.2015 г. на К. на О. С..
В жалбата се навеждат доводи, че заповедта е издадена в нарушение на материалния закон и административнопроизводствените правила. Иска се отмяна на заповедта като незаконосъобразна. 
С разпореждане от 07.01.2016 г. съдът е задължил жалбоподателя да внесе държавна такса, и ответникът да представи копия от цялата преписка по издаване на обжалваната заповед, включително и нея. С разпореждане от 08.02.2016 г. съдът е задължил повторно К. на О. С. да представи заверен препис от цялата административна преписка по издаване на оспорената заповед, в това число и доказателства за връчването на административния акт на Н. А. С..
На 17.02.2016 г. изисканата преписка е получена в Административен съд – Благоевград с пощенски плик.
Съдът намира така подадената жалба за недопустима.
Видно от разписката, находяща се на л. 62 в кориците на делото, Н. А. С. е получил съобщение за изготвена заповед, която може да се обжалва, като срокът за обжалване е 14-дневен, съгласно чл. 149, ал. 1 АПК, и изтича на 04.01.2016 год. (понеделник – присъствен ден). Жалбата е подадена на 05.01.2016 г., видно от пощенското клеймо на плика, и заведена на 06.01.2016 год., което ще рече, че е просрочена.
По изложените съображения жалбата следва да се остави без разглеждане, а производството по делото да се прекрати. 
Воден от горното и на основание чл. 159, т. 5 АПК съдът
 
О П Р Е Д Е Л И:

ОСТАВЯ БЕЗ РАЗГЛЕЖДАНЕ жалбата на Н. А. С. от гр. С., ул. „...” № ... против Заповед № УТИП-225/09.12.2015 г. на К. на О. С..
ПРЕКРАТЯВА производството по адм. дело № 11/2016 год. по описа на Административен съд – Благоевград.
Определението подлежи на обжалване в 7-дневен срок от съобщението на страните пред Върховен административен съд на Република България – гр. София.

                               Административен съдия: /п/ Серафимка Мадолева

Вярно с оригинала!
В.А.